Hartolalaiset olivat valmistautuneet puolustamaan ”teräsvaaria” – keräystä suunniteltiin syytteiden varalle - Kotimaa - Ilta-Sanomat
Hartolassa tunnetaan sekä teräsvaari, että epäillyt ryöstäjät. (KUVA: Pete Aarre-Ahtio / IS)
Julkaistu: 13.6. 22:08
13.6. 22:08
Syytteet olisivat koetelleet hartolalaisten oikeustajua.
Hartolassa oltiin päivän uutisten jäljiltä helpottuneita. Syyttäjä päätti torstaina, ettei ryöstäjää ampunutta 81-vuotiasta vastaan nosteta syytteitä tapon yrityksestä.
– Varmaan 98-prosenttisesti täällä ollaan sillä kannalla, että ihan oikea päätös, vaimonsa kanssa kahvilla ollut Petri Laitinenhttps://www.is.fi/haku/?query=petri+laitinen sanoo.
– Olisi sitä varmaan aikamoisena oikeusmurhana täällä pidetty, jos hän olisi syytteisiin joutunut.
Petri ja Sari Laitinen ovat hyvillään, kun kotiaan puolustanutta vastaan ei nostettu syytteitä. (KUVA: Pete Aarre-Ahtio / IS)
Ja olisi Laitisen omakin usko oikeuslaitokseen ollut koetuksella.
Noin 3000 asukkaan Hartolassa sekä nuoret ryöstäjät että teräsvaari tunnetaan.
– Kyllä häneen kuvaus ”teräsvaari” sopii hyvin.
IS:n lukijat vertasivat aiemmin vanhusta Ramboon ja Clint Eastwoodiin. Laitisten mukaan nämäkin kuvaukset osuvat kohdalleen.
Paikalliset suunnittelivat jo keräystä. (KUVA: Pete Aarre-Ahtio / IS)
Paikalliset suunnittelivat jo nimien keräämistä adressiin ja tarvittaessa kolehtiakin, jos syyttäjä olisi päätynyt toisenlaiseen ratkaisuun, Sari Laitinen https://www.is.fi/haku/?query=sari+laitinenkertoo.
Nuorten miesten uskotaan etsineen metsästystä harrastavan vanhuksen aseita.
– Eivät arvanneet, että siellä on sellainen äijä, joka lyökin vastaan, Petri Laitinen sanoo.
Rötösteleviä nuoria miehiä liikkuu kylillä enemmänkin, kertoo oluelle poikennut Heikkihttps://www.is.fi/haku/?query=heikki.
Sen sijaan omaa poliisia Hartolassa ei enää ole. Se varmasti lisää levottomuuksia, Heikki uskoo.
Hänkin on iloinen 81-vuotiaan puolesta.
– Antaisin hänelle kutsun presidentinlinnaan ja mitalin, Heikki sanoo.